laion/Wikipedia-Exotic huggingface dataset:
হেলেন হেইস

হেলেন হেইস ম্যাকআর্থার (ইংরেজি: Helen Hayes MacArthur; প্রদত্ত নাম: ব্রাউন, ১০ অক্টোবর ১৯০০ - ১৭ মার্চ ১৯৯৩) ছিলেন একজন মার্কিন অভিনেত্রী। আট দশকের অধিক সময়ের কর্মজীবনে তিনি মঞ্চ, চলচ্চিত্র ও টেলিভিশনে কাজ করেছেন। মঞ্চে তার কাজের জন্য তিনি "মার্কিন থিয়েটারের ফার্স্ট লেডি" আখ্যা লাভ করেন এবং তিনি ১৫ জন অভিনয়শিল্পীর একজন, যিনি একটি করে অস্কার, এমি, গ্র্যামি ও টনি পুরস্কার অর্জন করেছেন। তিনি ১৯৮৬ সালে রোনাল্ড রেগনের হাত থেকে মার্কিন যুক্তরাষ্ট্রের সর্বোচ্চ বেসামরিক সম্মাননা প্রেসিডেন্সিয়াল মেডেল অব ফ্রিডম অর্জন করেন। ১৯৮৮ সালে তিনি ন্যাশনাল মেডেল অব আর্টসে ভূষিত হন। হেইস শৈশবেই মঞ্চ অভিনয়ের সাথে যুক্ত হন। তার অভিনীত প্রথম সবাক চলচ্চিত্র দ্য সিন অব ম্যাডেলন ক্লডেট (১৯৩২)-এ অভিনয়ের জন্য শ্রেষ্ঠ অভিনেত্রী বিভাগে অস্কার লাভ করেন এবং ভেনিস চলচ্চিত্র উৎসব থেকে দর্শকদের পছন্দে জনপ্রিয় অভিনেত্রী হিসেবে ভল্পি কাপ লাভ করেন। এয়ারপোর্ট (১৯৭০) চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে অস্কার লাভ করেন। এছাড়া তিনি অ্যানেস্তেশিয়া (১৯৫৬) ও হার্বি রাইডস অ্যাগেইন (১৯৭৪) চলচ্চিত্রে অভিনয় করে দুটি গোল্ডেন গ্লোব পুরস্কারের মনোনয়ন লাভ করেন। ১৯৮৪ সাল থেকে ওয়াশিংটন ডিসিতে পেশাদার মঞ্চনাটকের স্বীকৃতি হিসেবে তার নামানুসারে বাৎসরিক হেলেন হেইস পুরস্কার প্রদান করা হয়ে আসছে। নিউ ইয়র্ক সিটির ফোর্টি সিক্সথ স্ট্রিটে ১৯৫৫ সালে প্রতিষ্ঠিত সাবেক ফুলটন থিয়েটারের নাম পরিবর্তন করে হেলেন হেইস থিয়েটার রাখা হয়। ১৯৮২ সালে এই থিয়েটার ভেঙ্গে ফেলা হলে নিকটবর্তী লিটল থিয়েটারের নাম পরিবর্তন করে তার নামানুসারে নামকরণ করা হয়। হেলেন হেইসকে ২০শ শতাব্দীর মঞ্চনাটকের সেরা প্রধান অভিনেত্রী হিসেবে গণ্য করা হয়। "Helen Hayes | American actress"। এনসাইক্লোপিডিয়া ব্রিটানিকা (ইংরেজি ভাষায়)। সংগ্রহের তারিখ ১৭ মার্চ ২০১৯।  "Ronald Reagan: Remarks at the Presentation Ceremony for the Presidential Medal of Freedom"। প্রেসিডেন্সি। সংগ্রহের তারিখ ১৭ মার্চ ২০১৯।  "Helen Hayes: A Remembrance"। থিয়েটার ওয়াশিংটন। ২ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০১৯।  উইকিমিডিয়া কমন্সে হেলেন হেইস সংক্রান্ত মিডিয়া রয়েছে। ইন্টারনেট অফ-ব্রডওয়ে ডেটাবেজে হেলেন হেইস (ইংরেজি) ইন্টারনেট ব্রডওয়ে ডেটাবেজে হেলেন হেইস (ইংরেজি) ইন্টারনেট মুভি ডেটাবেজে হেলেন হেইস  (ইংরেজি)
শাহানা গোস্বামী

শাহানা গোস্বামী (জন্ম: ৯ মে ১৯৮৬) একজন ভারতীয় অভিনেত্রী। তিনি রক অন!! (২০০৮) চলচ্চিত্রের জন্য শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার ও শ্রেষ্ঠ পার্শ্ব অভিনেত্রী বিভাগে স্ক্রিন পুরস্কার অর্জন করেন। এছাড়া তিনি ফিরাক (২০০৮) চলচ্চিত্রের জন্য শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার ও স্ক্রিন পুরস্কারের মনোনয়ন লাভ করেন। তিনি ভারতীয় অর্থনীতিবিদ ওমকার গোস্বামীর কন্যা। "Winners of Filmfare Awards 2009"। Bollywood Trends। ১ মার্চ ২০০৯। ২৪ মার্চ ২০১২ তারিখে মূল থেকে আর্কাইভ করা। সংগ্রহের তারিখ ১৪ মে ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Winners of Star Screen Awards 2009"। The Indian। ১৪ জানুয়ারি ২০০৯। ২৫ মার্চ ২০১২ তারিখে মূল থেকে আর্কাইভ করা। সংগ্রহের তারিখ ১৪ মে ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Nominees for IIFA Awards 2009"। Desi Blitz। ৩০ এপ্রিল ২০০৯। সংগ্রহের তারিখ ১৪ মে ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Nominees for Filmfare Awards 2009"। Indicine। ১৪ ফেব্রুয়ারি ২০০৯। সংগ্রহের তারিখ ১৪ মে ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Nominees for Stardust Awards 2009"। i69। ১৬ ফেব্রুয়ারি ২০০৯। ২১ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ১৪ মে ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Nominees for Filmfare Awards 2010"। Dear Cinema। ১২ ফেব্রুয়ারি ২০১০। সংগ্রহের তারিখ ১৪ মে ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Nominees for Star Screen Awards 2010"। Filmi Cafe। ৩০ ডিসেম্বর ২০০৯। ২৬ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৪ মে ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Locarno Film Festival"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইন্টারনেট মুভি ডেটাবেজে শাহানা গোস্বামী  (ইংরেজি)
ন্যাট কিং কোল

ন্যাট কিং কোল নামে সুপরিচিত নাথানিয়েল অ্যাডামস কোলস (ইংরেজি: Nathaniel Adams Coles; ১৭ মার্চ ১৯১৯ - ১৫ ফেব্রুয়ারি ১৯৬৫) ছিলেন একজন মার্কিন জাজ পিয়ানোবাদক ও ভোকালিস্ট। তিনি এক শতাধিক গান রেকর্ড করেছেন এবং পপ চার্টে হিট খ্যাতি পেয়েছেন। তিনি চলচ্চিত্র ও টেলিভিশনে এবং ব্রডওয়ে মঞ্চেও অভিনয় করেছেন। তিনি প্রথম আফ্রো-মার্কিন ব্যক্তি, যিনি কোন মার্কিন টেলিভিশন ধারাবাহিকের উপস্থাপনা করেছেন। টেলিভিশনে অভিনয় ও গান রেকর্ডিংয়ে অবদানের জন্য ১৯৬০ সালে হলিউড ওয়াক অব ফেমে তার নামে ভিন্ন দুটি তারকা খচিত করা হয়। ১৯৬২ সালে তিনি একটি গ্র্যামি পুরস্কারের মনোনয়ন লাভ করেন এবং ১৯৬৩ সালে একটি বিশেষ গোল্ডেন গ্লোব পুরস্কার অর্জন করেন। "Nat King Cole | Biography & Facts"। এনসাইক্লোপিডিয়া ব্রিটানিকা (ইংরেজি ভাষায়)। সংগ্রহের তারিখ ১৭ মার্চ ২০১৯।  উইকস, পল (১৬ ফেব্রুয়ারি ১৯৬৫)। "From the Archives: Nat 'King' Cole dies of cancer at 45"। লস অ্যাঞ্জেলেস টাইমস। সংগ্রহের তারিখ ১৭ মার্চ ২০১৯।  উইকিমিডিয়া কমন্সে ন্যাট কিং কোল সংক্রান্ত মিডিয়া রয়েছে। অলমিউজিকে ন্যাট কিং কোল ইন্টারনেট মুভি ডেটাবেজে ন্যাট কিং কোল  (ইংরেজি) ফাইন্ড এ গ্রেইভে ন্যাট কিং কোল  (ইংরেজি)
গ্রেগরি হবলিট

গ্রেগরি কিং হবলিট (ইংরেজি ভাষায়: Gregory King Hoblit) (জন্ম: ২৭শে নভেম্বর, ১৯৪৪) মার্কিন চলচ্চিত্র পরিচালক। তার বাবা ছিলেন আইন প্রয়োগকারী গোষ্ঠীর একজন। এ কারণেই হয়তো তার ছবিগুলোতে পুলিশ, অ্যাটর্নি ও আইনি লড়াইয়ের অনেক দৃশ্য দেখা যায়। হবলিট বেশ কিছু জনপ্রিয় টিভি সিরিজের কয়েক পর্ব পরিচালনা করেছেন। এর মধ্যে উল্লেখযোগ্য হচ্ছে এনওয়াইপিডি ব্লু, এল.এ. এবং হিল স্ট্রিট ব্লুস। এছাড়া টেলিভিশনের জন্য নির্মিত একটি সিনেমাও নির্মাণ করেছেন। তার স্ত্রী অভিনেত্রী ডেবরাহ ফ্যারেন্টিনো। তাদের এক সন্তান রয়েছে। Untraceable (২০০৮) ফ্র্যাকচার (২০০৭) হার্টস ওয়ার (২০০২) ফ্রিকোয়েন্সি (২০০০) Fallen (১৯৯৮) Primal Fear (১৯৯৬) Class of '61 (টিভি) (১৯৬৩) ইন্টারনেট মুভি ডেটাবেজে গ্রেগরি হবলিট (ইংরেজি)
জামাই মেলা, জামালপুর

জামাই মেলা বাংলাদেশের জামালপুর জেলার সদর উপজেলার ঘোড়াধাপ ইউনিয়নের গোপালপুর বাজারে অনুষ্ঠিত বার্ষিক গ্রাম্য মেলা। ৩ দিন স্থায়ী এই মেলাটি বাংলা চৈত্র মাসের ১ তারিখে শুরু হয়ে ৩ তারিখে শেষ হয়। ব্রিটিশ শাসনামলে ১৮০০-এর দশকে গোপালপুর বাজারে একটি বটবৃক্ষের নিচে বারুনি স্নান উপলক্ষে হিন্দু সম্প্রদায় সেখানে জমায়েত হতো। সেখান থেকে চৈত্র মেলার উৎপত্তি। এক সময় মুসলমানরাও মেলাটিকে ইসলামি মেলা নাম দিয়ে পালন করতে শুরু করে। পরবর্তীতে সব ধর্ম ও বর্ণের মানুষের কাছে মেলাটি জনপ্রিয় হয়ে উঠে এবং এটি জামাই মেলা নামে পরিচিতি লাভ করে। প্রতি বছর মেলা উপলক্ষে এ অঞ্চলের কয়েকটি ইউনিয়নের মানুষ তাদের মেয়ের জামাতাকে বাড়িতে নিমন্ত্রণ জানায়। মেয়েরা তাদের স্বামীদের নিয়ে মেলা উপলক্ষে তাদের পিতা-মাতার বাড়িতে আসেন। যার ফলে মেলাটির নাম জামাই মেলা নামে পরিচিতি পায়। মেলা উপলক্ষে স্থানীয় বিক্রেতাগণ বিভিন্ন মিষ্টান্ন জাতীয় খাবার যেমন, চমচম, রসগোল্লা, সন্দেশ ইত্যাদি বিক্রি করেন। এছাড়া মেলায় নিত্য প্রয়োজনীয় ব্যবহার্য্য পণ্য যেমন, তৈজসপত্র, আসবাপত্র, বিভিন্ন প্রকার ফার্নিচার ও লোহার সামগ্রী ইত্যাদি পাওয়া যায়। মেলায় কেনাকাটার পাশাপাশি গ্রামীণ ঐতিহ্য অনুসারে বিনোদনের জন্য পুতুল নাচ, নাগর দোলা ও লাঠি খেলা ইত্যাদির আয়োজন করা হয়। মেলা পোড়াদহ মেলা রুহিয়া আজাদ মেলা জামাই মেলা, গাজীপুর পৌষমেলা কেন্দুলি মেলা "জামালপুরে ঐতিহ্যবাহী জামাই মেলা"। বাংলা ট্রিবিউন। ১৯ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০১৯।  "জামালপুরে জামাই মেলা শুরু"। এনটিভি। সংগ্রহের তারিখ ১৭ মার্চ ২০১৯। [স্থায়ীভাবে অকার্যকর সংযোগ] "জামালপুরে শুরু হয়েছে ৩দিনব্যাপী ঐতিহ্যবাহী জামাই মেলা"। ঢাকা ট্রিবিউন। ১৬ মার্চ ২০১৯। ২৩ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০১৯।  "জামালপুরের জামাই মেলা"। জাগোনিউজ২৪.কম। সংগ্রহের তারিখ ১৭ মার্চ ২০১৯।
জামাই মেলা (দ্ব্যর্থতা নিরসন)

জামাই মেলা নামে নিম্নের মেলাসমূহে নির্দেশ করতে পারে: জামাই মেলা, জামালপুর, বাংলাদেশের জামালপুর জেলার সদর উপজেলার ঘোড়াধাপ ইউনিয়নের গোপালপুর বাজারে অনুষ্ঠিত বার্ষিক গ্রাম্য মেলা। জামাই মেলা, গাজীপুর, বাংলাদেশের গাজীপুর জেলার কালীগঞ্জ উপজেলার বিনিরাইল গ্রামে অনুষ্ঠিত বার্ষিক গ্রাম্য মেলা। পোড়াদহ মেলা, বগুড়া জেলার পোড়াদহের এই মেলাকেও অনেকে জামাই মেলা বলে থাকেন। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
জামাই মেলা, গাজীপুর

জামাই মেলা বা জামাই মৎস মেলা বাংলাদেশের গাজীপুর জেলার কালীগঞ্জ উপজেলার বিনিরাইল গ্রামে অনুষ্ঠিত বার্ষিক গ্রাম্য মেলা। মেলাটি প্রতি বছর পৌষ সংক্রান্তিতে অর্থাৎ বাংলা পৌষ মাসের শেষ দিনে (বাংলাদেশী বাংলা ক্যালেন্ডার অনুযায়ী ১ লা মাঘ) অনুষ্ঠিত হয়। অনেকের মতে পৌষ সংক্রান্তি উপলক্ষে ১৯১০ সাল থেকে মেলাটি অনুষ্ঠিত হচ্ছে। আবার অনেকের মতে, ১৮’শতকে মেলাটির প্রচলন হয়। মূলত মৎস মেলা হিসেবে শুরু হলেও পরবর্তীতে এটি জামাই মেলা নামে পরিচিতি পায়। প্রতি বছর মেলা উপলক্ষে গাজীপুরের কয়েকটি উপজেলার মানুষ তাদের মেয়ের জামাতাকে বাড়িতে নিমন্ত্রণ জানায়। মেয়েরা তাদের স্বামীদের নিয়ে মেলা উপলক্ষে তাদের পিতা-মাতার বাড়িতে আসেন। জামাতাগণ মেলা থেকে মৎস ক্রয় করে থাকেন যার ফলে এটি জামাই মেলা নামে পরিচিতি পায়। গাজীপুর ছাড়াও আশেপাশের জেলা থেকেও অনেকে মেলাটিতে আসেন। মেলায় মৎস ছাড়া স্থানীয় বিক্রেতাগণ বিভিন্ন মিষ্টান্ন জাতীয় খাবার যেমন, চমচম, রসগোল্লা, সন্দেশসহ আসবাবপত্র, খেলনা ইত্যাদি বিক্রি করেন। মেলায় কেনাকাটার পাশাপাশি গ্রামীণ ঐতিহ্য অনুসারে বিনোদনের জন্য পুতুল নাচ, নাগর দোলা ও লাঠি খেলা ইত্যাদির আয়োজন করা হয়। মেলা পোড়াদহ মেলা পৌষমেলা কেন্দুলি মেলা রুহিয়া আজাদ মেলা জামাই মেলা, জামালপুর "শুধুই মাছের মেলা নয়"। প্রথম আলো। সংগ্রহের তারিখ ১৭ মার্চ ২০১৯।  "কালীগঞ্জে জামাই মেলা"। কালের কণ্ঠ। সংগ্রহের তারিখ ১৭ মার্চ ২০১৯।  "কালীগঞ্জে মাছের মেলায় জামাই-শ্বশুরের প্রতিযোগিতা"। জনকন্ঠ (ইংরেজি ভাষায়)। সংগ্রহের তারিখ ১৭ মার্চ ২০১৯। [স্থায়ীভাবে অকার্যকর সংযোগ] "জামাই মৎস্য মেলা অনুষ্ঠিত"। ডিবিসি নিউজ টিভি (ইংরেজি ভাষায়)। ১৭ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০১৯।  "গাজীপুরে শতবর্ষের জামাই মৎস্য মেলা"। ঢাকাটাইমস২৪.কম। সংগ্রহের তারিখ ১৭ মার্চ ২০১৯।  "জামাই মেলা"। সমকাল। সংগ্রহের তারিখ ১৭ মার্চ ২০১৯। [স্থায়ীভাবে অকার্যকর সংযোগ] "জামাই মেলায় মানুষের ঢল"। বাংলাদেশ প্রতিদিন (ইংরেজি ভাষায়)। সংগ্রহের তারিখ ১৭ মার্চ ২০১৯।  "কালীগঞ্জে জামাই মেলা"। যুগান্তর। সংগ্রহের তারিখ ১৭ মার্চ ২০১৯।  "জামাই মেলায় উঠল মাছ, দাম ৬৫ হাজার টাকা!"। এনটিভি। সংগ্রহের তারিখ ১৭ মার্চ ২০১৯। [স্থায়ীভাবে অকার্যকর সংযোগ]
মাইক নিকোল্‌স

মাইক নিকোল্‌স (ইংরেজি ভাষায়: Mike Nichols) (জন্ম: ৬ নভেম্বর, ১৯৩১ - ১৯ নভেম্বর, ২০১৪) মার্কিন টেলিভিশন, মঞ্চ এবং চলচ্চিত্র পরিচালক, লেখক ও প্রযোজক। নিকোল্‌স সেই গুটিকয়েক ব্যক্তিদের একজন যারা বিনোদনের সেরা সবগুলো পুরস্কারই অর্জন করেছেন। নিকোল্‌স অস্কার, গোল্ডেন গ্লোব, গ্র্যামি, এমি এবং টনি অ্যাওয়ার্ড, এই সবগুলোই জিতেছেন। সেরা পরিচালক হিসেবে অস্কার পেয়েছিলেন দ্য গ্র্যাজুয়েট সিনেমার জন্য। ইন্টারনেট মুভি ডেটাবেজে মাইক নিকোল্‌স (ইংরেজি) Senses of Cinema: Great Directors Critical Database রটেন টম্যাটোসে মাইক নিকোল্‌স (ইংরেজি)
স্ট্র্যান্ড রোড, কলকাতা

স্ট্র্যান্ড রোড, যা স্ট্র্যান্ড নামেও পরিচিত। এটি ভারতের কলকাতা শহরের কেন্দ্রস্থলে অবস্থিত একটি বড় সড়ক পথ। হুগলি নদীর পূর্ব তীর বরাবর চলমান সড়কটি প্রিন্সেপ ঘাটকে নিমতল ক্রিমেটোরিয়াম এবং শোভাবাজার আশপাশের এলাকার সঙ্গে যুক্ত করে। স্ট্র্যান্ড রোডটি ১৮২৮ লটারির কমিটি দ্বারা নির্মিত হয়েছিল, যা পূর্বে দীর্ঘ দীর্ঘস্থায়ী নদী তীর ছিল। ইতিহাসবিদ এইচ.এ.এ কটনের মতে প্রিন্সেপ ঘাট থেকে হাটখোলা ঘাট পর্যন্ত রাস্তাটি বিস্তৃত ছিল। প্রিন্সেপ ঘাটের চারপাশের এলাকাটি নদীর তলদেশের একটি বড় অংশ পুনরুদ্ধার করে গড়ে উঠেছিল। ১৮৩৮ সালে নির্মিত, বাবু ঘাট স্ট্র্যান্ড রোডে ডরিক গ্রিক শৈলীর একটি উল্লেখযোগ্য স্মৃতিস্তম্ভ। এটি দক্ষিণেশ্বর কালী মন্দিরের প্রতিষ্ঠাতা রাণী রাসমণির স্বামী বাবু রাজ চন্দর দাসের দ্বারা উদ্বোধন করা হয়েছিল। অবিলম্বে হাইকোর্টের পশ্চিমে চাঁদপাল ঘাট গড়ে ওঠে, যেটি চন্দ্রনাথ পালের নামে নামকরণ করা হয়েছিল, যিনি তৎকালীন সময়ে ওই স্থানে রিফ্রেশমেন্ট অফ পেডেস্ট্রিংস এন্ড বোটমেন(বাংলাঃ পথচারী ও মাঝিদের বিশ্রাম) নামে একটি দোকান মালিক। ঘাটটি কমপক্ষে ১৭৭৪ (স্ট্র্যান্ড রোড নিজেই পূর্বাভাস) থেকে পথ চলা শুরু করে এবং অবশেষে ভারতের ঔপনিবেশিক শাসক ও প্রশাসকদের আগমনের কেন্দ্র বিন্দু হয়ে ওঠে এবং শহর রেল ভ্রমণ আবির্ভাব পূর্বে শহর ছাড়ে। ইডেন গার্ডেন্স, ভারতের প্রাচীনতম ক্রিকেট মাঠ এবং এশিয়াতে বৃহত্তম, যা বাবু ঘাটের বিপরীতে স্ট্র্যান্ড রোডে অবস্থিত। https://www.kolkataonwheels.com/kolkata-crematoriums-get-a-makeover ওয়েব্যাক মেশিনে আর্কাইভকৃত ২০ জানুয়ারি ২০১৯ তারিখে Retrieved 19 January 2019 Cotton, H. E. A. (1907). Calcutta, Old and New. W. Newman & Co. Largest Cricket Grounds in the World[স্থায়ীভাবে অকার্যকর সংযোগ] Retrieved 20 January 2019
জে রাসেল

জে রাসেল (ইংরেজি ভাষায়: Jay Russell) (জন্ম: ১০ই জানুয়ারি, ১৯৬০) মার্কিন চলচ্চিত্র পরিচালক। পরিচালনার পাশাপাশি তিনি চিত্রনাট্যও লিখে থাকেন। জে রাসেলের সেলিব্রিটি প্রোফাইল - রটেন টম্যাটোস
এফ গ্যারি গ্রে

ফেলিক্স গ্যারি গ্রে (ইংরেজি ভাষায়: Felix Gary Gray) (জন্ম: ১৭ই জুলাই, ১৯৬৯) মার্কিন মিউজিক ভিডিও ও চলচ্চিত্র পরিচালক। তিনি ৩০ টিরও বেশি মিউজিক ভিডিও নির্মাণ করেছেন যার অনেকগুলো পুরস্কৃতও হয়েছে। চলচ্চিত্র ক্যারিয়ার শুরু করার জন্য তিনি পড়াশোনার জগৎ থেকে বেরিয়ে এসেছিলেন। "F. Gary Gray Movies"। The Times of India। আইএসএসএন 0971-8257। সংগ্রহের তারিখ ২০২৪-০২-০৪।  "F. Gary Gray"। সংগ্রহের তারিখ ২০২৪-০২-০৪।  ইন্টারনেট মুভি ডেটাবেজে F. Gary Gray (ইংরেজি) এফ গ্যারি গ্রে'র সেলিব্রিটি প্রোফাইল - রটেন টম্যাটোস
সঙ্ঘমিত্রা বন্দ্যোপাধ্যায়

সঙ্ঘমিত্রা বন্দ্যোপাধ্যায় (জন্ম:১৯৬৮) একজন ভারতীয় বাঙালি কম্পিউটার বিজ্ঞানী এবং কম্পিউটেশনাল জীববিজ্ঞানের বিশেষজ্ঞ। তিনি ২০১০ খ্রিষ্টাব্দে কলকাতার ইন্ডিয়ান স্ট্যাটিস্টিক্যাল ইনস্টিটিউটের অধ্যপক থাকাকালে কারিগরী বিজ্ঞানের জন্য শান্তি স্বরূপ ভাটনগর পুরস্কারে ভূষিত হন। ২০১৭ খ্রিষ্টাব্দে কারিগরী ও কম্পিউটার সায়েন্সের জন্য ইনফোসিস পুরস্কার পান। তিনি বিশেষত ইভলিউশনারী কম্পিউটেশন, প্যাটার্ন নির্ণয়, যন্ত্রবিদ্যা এবং বায়োইনফরমেটিক্স। ২০১১ খ্রিষ্টাব্দের ১ আগস্ট থেকে তিনি ভারতীয় পরিসংখ্যান ইনস্টিটিউটের পরিচালক ছিলেন। কলকাতা, ব্যাঙ্গালোর, দিল্লি, চেন্নাই, এবং তেজপুরে অবস্থিত ভারতীয় স্ট্যাটিস্টিকাল ইনস্টিটিউটের পাঁচটি কেন্দ্রে ও অন্যান্য স্ট্যাটিস্টিকাল কোয়ালিটি কন্ট্রোল ও অপারেশন রিসার্চ ইউনিটে কর্মরত ছিলেন। সঙ্ঘমিত্রা বন্দ্যোপাধ্যায় ইন্ডিয়ান স্ট্যাটিস্টিক্যাল ইনস্টিটিউটের প্রথম মহিলা ডিরেক্টর পদে উন্নীত হন। কলকাতা বিশ্ববিদ্যালয় থেকে ১৯৯২ খ্রিষ্টাব্দে কম্পিউটার বিজ্ঞান বিভাগে স্নাতক ডিগ্রি অর্জনের আগে সঙ্ঘমিত্রা বন্দ্যোপাধ্যায় কলকাতা প্রেসিডেন্সি কলেজ থেকে পদার্থবিজ্ঞানে স্নাতক অর্জন করেন। ১৯৯৮ খ্রিষ্টাব্দে  খড়গপুর ইন্ডিয়ান ইনস্টিটিউট অফ টেকনোলজি থেকে কম্পিউটার বিজ্ঞান বিভাগে মাস্টার ডিগ্রী পান। এরপর তিনি ইন্ডিয়ান স্ট্যাটিস্টিক্যাল ইনস্টিটিউট থেকে পিএইচডি ডিগ্রি লাভ করেন।  স্বর্ণজয়ন্তী ফেলোশিপ  হামবোল্ট ফেলোশিপ, জার্মানি  কারিগরী বিজ্ঞানে শান্তি স্বরূপ ভাটনগর পুরস্কার (২০১০)  জগদীশ চন্দ্র বসু ফেলোশিপ  আইইইই ফেলোশিপ, ২০১৬  কারিগরী ও কম্পিউটার সায়েন্সের জন্য ইনফোসিস পুরস্কার (২০১৭)  কারিগরী বিজ্ঞানের জন্য টি.ডাব্লিউ.এ.এস. পুরস্কার (২০১৮) "Press Information Bureau"। www.pib.nic.in। সংগ্রহের তারিখ ২০১৯-০৩-১৮।  "Infosys Prize - Laureates 2017 - Sanghamitra Bandyopadhyay"। www.infosys-science-foundation.com। সংগ্রহের তারিখ ২০১৯-০৩-১৮।  "Sanghamitra Bandyopadhyay - Google Scholar Citations"। scholar.google.co.in। সংগ্রহের তারিখ ২০১৯-০৩-১৮।  "Director, Indian Statistical Institute"। ৬ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০১৫।  "Sanghamitra Bandhyopadhyay"। Indian Statistical Institute। সংগ্রহের তারিখ ১৯ অক্টোবর ২০১৪।  "Recommendation of the Search-cum-Selection Committee on the nominations received for J C Bose National Fellowship" (পিডিএফ)। SERB। সংগ্রহের তারিখ ২১ নভেম্বর ২০১৬।  "2016 Elevated Fellows" (পিডিএফ)। Institute of Electrical and Electronics Engineers (IEEE)।  "Infosys Prize 2017 laureates"।  "Winners of 2018 TWAS Prizes announced"। TWAS (ইংরেজি ভাষায়)। সংগ্রহের তারিখ ২০১৯-০৩-১৮।  times of India ISI faculty personal page
শাহাদাত হোসেন লিটন

শাহাদাত হোসেন লিটন একজন বাংলাদেশী চলচ্চিত্র পরিচালক এবং গল্প লেখক। তিনি ৫০টিরও বেশি চলচ্চিত্র পরিচালনা করেছেন। শাহাদাত হোসেন লিটন তার কর্মজীবন ‘রবি মাস্তান’ চলচ্চিত্রের মাধ্যমে শুরু করেছিলেন। রবি মাস্তান (১৯৯৭) কঠিন শাস্তি (২০০২) ও প্রিয়া তুমি কোথায় (২০০২) বুকের পাটা (২০০২) রুখে দাঁড়াও (২০০৩) ভাড়াটে খুনী (২০০৪) কঠিন পুরুষ (২০০৪) ফুটপাতের রাজা (২০০৪) দিওয়ানা মাস্তানা (২০০৪) মাস্তান নাম্বার ওয়ান (২০০৫) টপ লিডার (২০০৫) নিষিদ্ধ আখড়া (২০০৫) গোলাপজান (২০০৫) লালু কসাই (২০০৫) নগ্ন হামলা (২০০৫) লাকী সেভেন (২০০৫) হীরা কেন ডাকাত (২০০৬) নষ্ট ছাত্র (২০০৬) ওরা নিষিদ্ধ (২০০৬) ঠাণ্ডা মাথার খুনী (২০০৬) মাথা গরম (২০০৬) গরীবের দাদা (২০০৬) আমিই ডন (২০০৬) খুনী চেয়ারম্যান (২০০৭) জিদ্দি পুলিশ (২০০৭) কাবিননামা (২০০৭) নীতিবান অফিসার (২০০৮) তুমি স্বপ্ন তুমি সাধনা (২০০৮) তোমাকে বউ বানাবো (২০০৮) মিয়া বাড়ির চাকর (২০০৯) ভণ্ড নায়ক (২০০৯) বলো না কবুল (২০০৯) তুমি স্বপ্ন তুমি সাধনা (২০০৯) মায়ের হাতে বেহেস্তের চাবি (২০০৯) জীবন মরণের সাথী (২০১০) টাকার চেয়ে প্রেম বড় (২০১০) প্রেমে পড়েছি (২০১০) বাপ বড় না শ্বশুর বড় (২০১০) আদরের জামাই (২০১১) মারুফ এর চ্যালেঞ্জ (২০১২) জিদ্দি মামা (২০১২) মন বোঝেনা (২০১২) জোর করে ভালোবাসা হয় না (২০১৩) ক্ষোভ (২০১৪) তোমার কাছে ঋণী (২০১৪) লাভ স্টেশন (২০১৪) অহংকার (২০১৭) উত্তম আকাশ এসএ হক অলিক jugantor.com। "পরিচালনায় ব্যস্ত শাহাদাত হোসেন লিটন - আনন্দ নগর - Jugantor"। ১৬ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০১৯।  Independent, The। "Shooting of Bubly's third film in final stage"।  Sun, The Daily। "Bubly backs in shooting - daily sun"।  "পরিচালনায় অর্ধশতক - Kaler Kantho"। www.kalerkantho.com।  "শাহাদাত হোসেনের ছবিতে শাকিব - poriborton.com"। ১৬ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০১৯।  ইন্টারনেট মুভি ডেটাবেজে শাহাদাত হোসেন লিটন (ইংরেজি)
মার্ক ওয়াটার্স

মার্ক স্টিভেন ওয়াটার্স (ইংরেজি ভাষায়: Mark Stephen Waters) (জন্ম: ৩০শে জুন, ১৯৬৪) মার্কিন চলচ্চিত্র পরিচালক। তিনি ওহাইও অঙ্গরাজ্যের ক্লিভল্যান্ডে জন্মগ্রহণ করেন। তার করা সবচেয়ে বিখ্যাত সিনেমা সম্ভবত "জাস্ট লাইক হেভেন", "ফ্রিকি ফ্রাইডে" এবং "মিন গার্লস"। মার্ক চিত্রনাট্য লেখক ডেনিয়েল ওয়াটার্সের ভাই। তার স্ত্রী মার্কিন অভিনেত্রী ডাইনা স্পাইবি। তারা ২০০০ সালে বিয়ে করেন। মার্ক অ্যামেরিকান ফিল্ম ইনস্টিটিউট থেকে স্নাতক ডিগ্রি লাভ করেছেন। আর প্যারামাউন্ট পিকচার্‌সের সাথে তার একটি চুক্তি রয়েছে, সিনেমা নির্মাণ বিষয়ে। ২০০৬ সালে যে ১২০ জনকে একাডেমি অফ মোশন পিকচার আর্টস অ্যান্ড সাইন্সেস-এ যোগ দেয়ার জন্য আমন্ত্রণ করা হয়েছিল তাদের মধ্যে তিনি একজন। ইন্টারনেট মুভি ডেটাবেজে Mark Waters (ইংরেজি) মার্ক ওয়াটার্সের সেলিব্রিটি প্রোফাইল - রটেন টম্যাটোস
এমি ন্যোটার

আমালিয়ে এমি ন্যোটার (মার্চ ২৩,১৮৮২ - এপ্রিল ১৪,১৯৩৫) ছিলেন একজন স্বনামধন্যা জার্মান গণিতবিদ। যদিও 'এমি ন্যোটার'- কেবল এই নামটুকুই বিদুষী এই বিজ্ঞানসাধিকা ব্যবহার করেছেন আজীবন। তিনি বিমূর্ত বীজগণিত এবং তাত্ত্বিক পদার্থবিদ্যায় ন্যোটার তত্ত্ব প্রবর্তন করেন। আলবার্ট আইন্সটাইন, হারমান উইল প্রমুখ তাকে গণিতবিদ্যার ইতিহাসের অনন্যা বলে উল্লেখ করেছেন। ন্যোটার দক্ষিণ জার্মানির ফ্রাঙ্কোনিয়া প্রদেশের এরলাগেন শহরের এক ইহুদি পরিবারে জন্মগ্রহণ করেন। তার বাবা মাক্স ন্যোটার ছিলেন এরলাগেন বিশ্ববিদ্যালয়ের গণিতের অধ্যাপক। প্রাথমিক ভাবে ইংরেজি এবং ফরাসী ভাষাসাহিত্যে শিক্ষকতার স্বপ্ন দেখলেও শেষপর্যন্ত ন্যোটার এরলাগেন বিশ্ববিদ্যালয়ে অঙ্ক নিয়ে পড়াশোনা করেন। ১৯০৭ সালে পল গর্ডনের তত্ত্বাবধানে গবেষণা শেষ করে ম্যাথামেটিকাল ইন্সটিউট অফ এরলাগেনে অবৈতনিক শিক্ষিকা হিসেবে নিযুক্ত হন। সেইসময় শিক্ষকতার সুযোগ থেকে মেয়েরা বঞ্চিত ছিলেন। পরে ১৯১৫ সালে ডেভিড হিলবার্ট এবং ফেলিক্স ক্লেইন তাকে গটিঙেন বিশ্ববিদ্যালয়ে শিক্ষিকা হিসেবে যোগ দিতে অনুরোধ করেন। যদিও এই বিশ্ববিদ্যালয়ে অধ্যাপিকা হিসেবে নিয়োগপত্র পেতে তাকে ওই বিশ্ববিদ্যালয়েরই রক্ষণশীল দর্শন বিভাগের তুমুল বিরোধিতার মুখোমুখি পড়তে হয়। অবশেষে ১৯১৯ সালে ন্যোটার গটিঙেনের গণিতের অধ্যাপিকা রূপে স্বীকৃতি পান।[তথ্যসূত্র প্রয়োজন] ১৯৩৩ সাল পর্যন্ত গটিঙেন বিশ্ববিদ্যালয়ের গণিতবিভাগের অন্যতম শিক্ষিকা ছিলেন এমি ন্যোটার। এই সময় তার গবেষণাপত্রগুলি সারা পৃথিবীতে জনপ্রিয়তা লাভ করে। এরপর জার্মান সর্বাধিনায়ক আডলফ হিটলারের ইহুদিবিদ্বেষের কারণে তিনি জার্মানি ছেড়ে যুক্তরাষ্ট্রে পাড়ি জমান। ১৯৩৫ সালে ডিম্বাশয়ে সিস্ট নিয়ে ন্যোটার হাসপাতালে ভর্তি হন। শল্যচিকিৎসায় আরোগ্যের ইঙ্গিত মিললেও মাত্র ৫৩ বছর বয়সে হঠাৎ অকালপ্রয়াত হন। এমি ন্যোটার ১৮৮২ খ্রিষ্টাব্দের ২৩ শে মার্চ জন্মগ্রহণ করেন। চার ভাইবোনের মধ্যে তিনিই ছিলেন সর্ববয়োজ্যেষ্ঠা। তার পিতৃদত্ত নাম 'আমেলিয়ে এমি ন্যোটার' হলেও খুব ছোট থেকেই তিনি 'এমি ন্যোটার' বলেই নিজের পরিচয় দিতেন। আত্মীয়স্বজন সকলেরই প্রিয়পাত্রী ছিলেন এমি। খুব কম বয়স থেকে মায়োপিয়া এবং উচ্চারণগত সমস্যাতে ভুগলেও তার বিচারধারা ছিল যুক্তিনির্ভর এবং বিশ্লেষণধর্মী। শোনা যায়, বিভিন্ন ধরনের ধাঁধাঁর সমাধানে এমি সবিশেষ পারদর্শিনী ছিলেন। তবু সেই সময়ের মেয়েদের মতো তাকেও প্রথম থেকেই ঘরকন্নার কাজ শেখানো হয়েছিল। এমি পিয়ানো বাজানোও শিখেছিলেন কিছুদিন। যদিও এসব কাজে এমির তেমন কোনো উৎসাহ কখনোই কারোর চোখে পড়েনি। তবে নৃত্যকলার ওপর তার এক স্বভাবজ দুর্বলতা ছিল। "In her short life, mathematician Emmy Noether changed the face of physics"। Science News (ইংরেজি ভাষায়)। ২০১৮-০৬-১২। সংগ্রহের তারিখ ২০২০-০৯-২৩।  Alexandrov, Pavel S. (১৯৮১)। "In Memory of Emmy Noether". Emmy Noether: A Tribute to Her Life and Work.। নিউ ইয়র্ক: মার্সেল ডেকার। পৃষ্ঠা ৯৯–১১১। আইএসবিএন 978-0-8247-1550-2।  "Emmy Noether - NY Times obituary"। Maths History (ইংরেজি ভাষায়)। সংগ্রহের তারিখ ২০২০-০৯-২৩।
ফ্র্যাংকলিন স্ক্যাফনার

ফ্র্যাংকলিন জেমস স্ক্যাফনার (ইংরেজি ভাষায়: Franklin James Schaffner) (৩০শে মে, ১৯২০ - ২রা জুলাই, ১৯৮৯) একাডেমি পুরস্কার বিজয়ী মার্কিন চলচ্চিত্র পরিচালক। তিনি জাপানের টোকিওতে জন্মগ্রহণ করেন এবং সেখানেই বেড়ে উঠেন। তবে বিশ্ববিদ্যালয় পর্যায়ে যুক্তরাষ্ট্রে ফিরে আসেন। সেখানকার ফ্র্যাংকরিন অ্যান্ড মার্শাল কলেজ থেকে স্নাতক ডিগ্রি অর্জন করেন। দ্বিতীয় বিশ্বযুদ্ধের সময় মার্কিন নৌবাহিনীতে যোগ দিয়ে দেশের হয়ে যুদ্ধ করেন। সিবিএস নেটওয়ার্কে যোগ দেয়ার মাধ্যমে তার মিডিয়া জীবনের সূচনা ঘটে। এই নেটওয়ার্কের টেলিপ্লে ১২ অ্যাংগ্রি মেন পরিচালনার জন্যই এমি অ্যাওয়ার্ড অর্জন করেন। ১৯৬০-এর দশকে চলচ্চিত্র জগতে প্রবেশ করেন এবং বেশ কয়েকটি সফল ছবি নির্মাণ করেন। ফ্র্যাংকলিন স্ক্যাফনারের সেলিব্রিটি প্রোফাইল - রটেন টম্যাটোস
মাইকেল বে

মাইকেল বেঞ্জামিন বে (জন্ম: ১৭ই ফেব্রুয়ারি, ১৯৬৫) মার্কিন চলচ্চিত্র পরিচালক এবং প্রযোজক। বে বেশ কয়েকটি ব্যবসা সফল ছবি নির্মাণ করেছেন। তবে সমালোচকদের কাছে তার করা ছবিগুলো অধিকাংশ ক্ষেত্রেই নেতিবাচক রিভিউ পেয়েছে। তার জনপ্রিয় ছবিগুলোর মধ্যে রয়েছে ট্রান্সফর্মার্স, আর্মাগেডন, দ্য রক, পার্ল হারবার, ব্যাড বয়েস এবং ব্যাড বয়েস ২। এছাড়া বে লস এঞ্জেলেসের মিউজিক ভিডিও নির্মাণকারী প্রতিষ্ঠান "প্রোপাগান্ডা ফিল্মস"-এর অন্যতম সদস্য। শেষের বন্ধনীর ভেতর রটেন টম্যাটোস রেটিং উল্লেখ করা হয়েছে। Bad Boys (১৯৯৫) (৪৩%) The Rock (১৯৯৬) (৬২%) Armageddon (১৯৯৮) (৪০%) পার্ল হার্বার (২০০১) (২৪%) Bad Boys II (২০০৩) (২৪%) The Island (২০০৫) (৪০%) Transformers (২০০৭) (৫৭%) উইকিমিডিয়া কমন্সে Michael Bay সংক্রান্ত মিডিয়া রয়েছে। Official website and Blog Michael Bay's production company, The Institute for the Development of Enhanced Perceptual Awareness ইন্টারনেট মুভি ডেটাবেজে Michael Bay (ইংরেজি) Michael Bay Videography, Michael Bay's music video filmography at The Music Video Database. Transformers Movie - Interview With Michael Bay
দাদূ জেলা

দাদূ জেলা (সিন্ধি: دادو), (উর্দু: دادو‎‎) পাকিস্তানের সিন্ধু প্রদেশে অবস্থিত একটি জেলা। দাদূ জেলা ১৯৩১ সালে করাচী জেলার কোত্রি ও মহল কোহিস্তান (পরবর্তীতে জামশোর) তহসিল এবং লরকনা জেলার মেহার, খয়েরপুর নাথান শাহ, দাদূ, জোহী ও সেহওয়ান তেহসিলর একত্রিত করে জেলাটি গঠন হয়েছিল। ভৌগোলিক অবস্থান অনুযায়ী জেলাটির সীমানা সিন্ধু জেলার চার জেলার সাথে সম্পৃক্ত, যেমন: জামশোর, নওশাহরো ফিরোজ, শহীদ বেনজিরাবাদ এবং কাম্বার শাহদাদকোট। ১৯৯৮ সালের আদমশুমারীর হিসাব অনুযায়ী, সিন্ধি হচ্ছে জেলাটির প্রধান ভাষা, যেখানে দাদূর তালুক, জোহি, খয়েরপুর নাথান শাহ এবং মেহের সম্প্রদায় সহ প্রায় ৯৮.৮% মানুষ ব্যবহার করে থাকে। গোরাখ পাহাড় -সিন্ধের প্রথম পাহাড়ী স্টেশন মনচর হ্রদ -পাকিস্তানের বৃহত্তম হ্রদ খুদাবাদ জামে মসজিদ - দাদুর প্রাচীনতম মসজিদ ইয়ার মুহাম্মদ কালহোরো সমাধি "DISTRICT WISE CENSUS RESULTS CENSUS 2017" (পিডিএফ)। www.pbscensus.gov.pk। ২৯ আগস্ট ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ মার্চ ২০১৯।  "সংরক্ষণাগারভুক্ত অনুলিপি"। ১৯ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০১৯।  "Four new districts created in Sindh"। ২০০৪। সংগ্রহের তারিখ ২৬ ডিসেম্বর ২০১৬।  http://www.politicpk.com/dadu-district-uc-list-mna-mpa-seats-دادو-ضلع-کی-یونین-کونسلز PCO 2000, পৃ. 109–11। 1998 District census report of Dadu। Census publication। 82। Islamabad: Population Census Organization, Statistics Division, Government of Pakistan। ২০০০।